b'\n_START_ARTICLE_\nConeixement lliure\n_START_PARAGRAPH_\nEl coneixement lliure \xc3\xa9s el coneixement que pot ser adquirit, interpretat i aplicat lliurement, que pot ser reformulat segons les necessitats pr\xc3\xb2pies, i que pot ser compartit amb la resta en benefici de la comunitat. El terme abasta tamb\xc3\xa9 el moviment cultural, que inspirat en els principis del programari lliure, propugna que el coneixement hauria de ser accessible i compartible sense restriccions, car ent\xc3\xa9n el coneixement com un domini p\xc3\xbablic que beneficia a la col\xc2\xb7lectivitat en general i permet el desenvolupament igualitari._NEWLINE_Durant l\'\xc3\xbaltima d\xc3\xa8cada, amb l\'entrada de l\'era digital, el consum i distribuci\xc3\xb3 de coneixement lliure ha viscut una revifada tenint com a m\xc3\xa0xim exponent la Viquip\xc3\xa8dia, una enciclop\xc3\xa8dia de contingut lliure. Aquest projecte distribueix els continguts sota llic\xc3\xa8ncia Creative Commons Reconeixement-Compartir Igual, permet a m\xc3\xa9s l\'edici\xc3\xb3 de les p\xc3\xa0gines. Arran d\'aquest projecte n\'han sortit d\'altres amb la mateixa filosofia, escampant considerablement el coneixement lliure.\n_START_SECTION_\nRecursos lliures\n_START_PARAGRAPH_\nEl terme "recurs lliure" es refereix als recursos representats en un dispositius o mitj\xc3\xa0, com els arxius en un format lliure que continguin text, una imatge, so, multim\xc3\xa8dia, etc., o la combinaci\xc3\xb3 d\'aquests, accessible amb programari lliure i posat en llibertat en virtut d\'una llic\xc3\xa8ncia que atorga als usuaris la llibertat d\'accedir, llegir, escoltar, veure, o una altra experi\xc3\xa8ncia del recurs; per aprendre, copiar, realitzar, adaptar i utilitzar per a qualsevol prop\xc3\xb2sit, i per contribuir i compartir millores o obres derivades._NEWLINE_Aquests recursos s\xc3\xb3n fonamentals per als moviments associats amb el programari lliure, la cultura lliure i el coneixement lliure, etc., i s\xc3\xb3n utilitzats per les comunitats lliure per a l\'aprenentatge i la generaci\xc3\xb3 de coneixement.\n_START_SECTION_\nAprenentatge lliure\n_START_PARAGRAPH_\nEl coneixement i l\'aprenentatge van de la m\xc3\xa0. L\'aprenentatge lliure \xc3\xa9s (potencialment col\xc2\xb7laboratiu, aprenentatge construccionista social) l\'aprenentatge sense restriccions de les llic\xc3\xa8ncies d\'\xc3\xbas massa restrictives utilitzant recursos lliures. El terme s\'associa amb visions com la "llibertat d\'aprendre" \xe2\x80\x94 l\'educaci\xc3\xb3 i l\'aprenentatge allibertat \xe2\x80\x94 que es considera adequat en pa\xc3\xafsos on el sistema d\'educaci\xc3\xb3 p\xc3\xbablica no \xc3\xa9s capa\xc3\xa7 de satisfer totes les necessitats, fomentar i facilitar a la societat civil prendre part de la iniciativa i millorar els sistemes educatius p\xc3\xbablics.\n_START_SECTION_\nLlic\xc3\xa8ncies\n_START_PARAGRAPH_\nEl compliment de les llibertats anteriors seria, sense cap mena de dubte, la m\xc3\xa0xima expressi\xc3\xb3 del coneixement lliure, atorgant-se la llibertat per ser utilitzat, redistribu\xc3\xaft, millorat i compartit. Aix\xc3\xb2 inclou a tots els dominis del saber, i es particularitza en ells, en situacions concretes, a trav\xc3\xa9s de formalitzacions per escrit en actes \xc2\xabinter vius\xc2\xbb de transmissi\xc3\xb3 de drets, coneguts popularment com a llic\xc3\xa8ncies._NEWLINE_Una llic\xc3\xa8ncia de programari lliure, segons el moviment del programari lliure, \xc3\xa9s qualsevol llic\xc3\xa8ncia que respecti les quatres llibertat del programari lliure, esmentades anteriorment. Una llic\xc3\xa8ncia de programari de codi obert, segons el moviment per al programari de codi obert, \xc3\xa9s qualsevol llic\xc3\xa8ncia de programaria elaborada segons les directrius de programari de codi obert de l\'Open Source Initiative.'